Source: http://docplayer.fi/3081187-Maa-ja-metsatalousministerio-ssuomen-vesihuoltolaitosten-liiketaloudellinen-analyysi-mmm-n-julkaisuja-6-2005.html
Timestamp: 2018-03-24 03:05:40+00:00
Document Index: 22995040

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maa- ja metsätalousministeriö. SSuomen vesihuoltolaitosten liiketaloudellinen analyysi. MMM:n julkaisuja 6/ PDF
Maa- ja metsätalousministeriö. SSuomen vesihuoltolaitosten liiketaloudellinen analyysi. MMM:n julkaisuja 6/2005
Download "Maa- ja metsätalousministeriö. SSuomen vesihuoltolaitosten liiketaloudellinen analyysi. MMM:n julkaisuja 6/2005"
1 Maa- ja metsätalousministeriö SSuomen vesihuoltolaitosten liiketaloudellinen analyysi MMM:n julkaisuja 6/2005
2 Suomen vesihuoltolaitosten liiketaloudellinen analyysi Tekijät: Teemu Vehmaskoski, Teemu Heikkinen, Riina Liikanen ja Eeva-Liisa Puhakka Maa- ja metsätalousministeriö MMM:n julkaisuja 6/2005
3 Suomen vesihuoltolaitosten liiketaloudellinen analyysi Julkaisija Maa- ja metsätalousministeriö Tekijät Teemu Vehmaskoski, Teemu Heikkinen, Riina Liikanen ja Eeva-Liisa Puhakka Kannen kuva Erkki Santala ISSN ISBN X Taitto: Vammalan Kirjapaino Oy Kirjapaino: Vammalan kirjapaino Oy
4 Kuvailulehti Julkaisija Maa- ja metsätalousministeriö Päivä 10/2005 Tekijä(t) Julkaisun nimi Tiivistelmä Teemu Vehmaskoski, Teemu Heikkinen, Riina Liikanen ja Eeva-Liisa Puhakka Suomen vesihuoltolaitosten liiketaloudellinen analyysi Julkaisun selvitys on laadittu maa- ja metsätalousministeriön toimeksiannosta osaksi vesihuoltolain (119/2001) toimeenpanon seurantaa. Mukaan on otettu muutamaa poikkeusta lukuun ottamatta kaikki Suomen vesihuoltolaitokset, jotka myyvät vettä tai laskuttavat jätevedestä keskimäärin yli 500 m 3 päivässä. Kaikkiaan laitoksia on mukana 271, joten aineisto on laajempi kuin missään Suomessa aiemmin tehdyssä tarkastelussa. Lähtöaineistona on käytetty laitosten vuoden 2003 tilinpäätöksiä, joiden tietoja on täydennetty muista lähteistä kerätyillä tiedoilla vuosilta Laitoksia käsiteltiin laskennassa jaoteltuina toimintamuodon, kokoluokan sekä alueellisen ympäristökeskuksen mukaan. Yksittäisiä laitoksia ei tuloksista voi tunnistaa. Aineisto osoittaa, että yleisesti vesihuoltolaitokset saavuttavat kustannuskattavuuden tason eli toiminnan kulut saadaan katettua asiakkailta kerätyillä maksuilla. Laitosten toiminnan lähtökohdat eroavat kuitenkin toisistaan suuresti siten, että suurilla laitoksilla saavutetaan mittakaavaetuja joita pienillä ei koskaan tule olemaan mahdollista saavuttaa. Suuruuden ekonomiaa korostaa myös verkostojen tehokkuus, eli suuren laitoksen verkostokilometrillä saavutetaan huomattavasti enemmän kuluttajia kuin pienen laitoksen verkostolla. Myös vesihuoltolaitoksen kustannusrakenne riippuu toiminnan mittakaavasta siten, että suuremmilla laitoksilla poistojen, pääoma- ja rahoituskulujen sekä omistajakorvauksen suhteellinen osuus kasvaa. Näyttääkin siltä, että toimintakuluissa saavutetut mittakaavaedut siirretään asiakkaille vain osittain ja erotus ohjautuu muualle muina kuluina. Osa niistä on luonnollisia, osa poliittisia. Näkyvin poliittinen elementti ovat jäännös- tai peruspääomalle maksettavat korvaukset, joilla kunnallisille laitoksille mahdollisesti kertynyt ylijäämä tuloutetaan kunnalle. Näin kunnallinen laitos voi tehdä positiivista tulosta vain harvoin, mikä on ristiriidassa toiminnan pitkäjänteisyyden kanssa. Liikekirjanpito on suurelle osalle vesihuoltolaitoksista uusi asia, ja vuoden 2003 erillinen tilinpäätös oli monelle vasta toinen. Taloudellisten tunnuslukujen perusteella laitoksilla on kustannustietoisuutta, mutta hyvin erilaiset toimintaolosuhteet heijastuvat myös tuloksentekokykyyn. Yksittäiselle laitokselle keskeistä olisikin löytää sopivat toiminnan mittarit, sopiva vertailutaso ja kehittämisen tavoitteet. Valtakunnallisesti taas on syytä varautua vesihuoltolaitosten yhdistymisiin ja kauppoihin, erityisesti määrittelemällä raamit laitosten arvonmäärityksille. Vesihuollon kaltaisella pääomavaltaisella alalla laitoksen toimintamuodon tai omistussuhteen muutos voi muuttaa taseen rakennetta samalla laitoksen kustannusrakennetta merkittävästi. Ainakin kunnan toimiessa samanaikaisesti sekä myyvänä että ostavana osapuolena tulisi ratkaisujen olla läpinäkyviä. Asiasanat Julkaisusarjan nimi ja numero Vesitalous, vesihuolto, vesimaksut, vesihuoltolaitokset MMM:n julkaisuja 6/2005 Julkaisun teema Julkaisun myynti/ jakaja Julkaisun kustantaja ISSN Sivuja 52 ISBN X Kieli Suomi Luottamuksellisuus Julkinen Hinta 18 Maa- ja metsätalousministeriö Maa- ja metsätalousministeriö Painopaikka ja -aika Vammalan Kirjapaino Oy, 8/2005 Muut tiedot Tekijät ovat vastuussa julkaisun sisällöstä, eikä julkaisuun voi vedota maa- ja metsätalousministeriön virallisena kannanottona. 3
5 Presentationsblad Utgivare Jord- och skogsbruksministeriet Utgivningsdatum 10/2005 Författare Publikation Sammanfattning Teemu Vehmaskoski, Teemu Heikkinen, Riina Liikanen och Eeva-Liisa Puhakka Finlands vattentjänstverks företagsekonomiska analys Utredningen har utarbetats på uppdrag av jord- och skogsbruksministeriet och hör till uppföljningen av verkställigheten av vattenförsörjningslagen (119/2001). Utredningen omfattar, bortsett från vissa undantag, alla de vattentjänstverk i Finland som säljer vatten i genomsnitt över 500 m 3 per dag eller fakturerar för en lika stor kvantitet avloppsvatten. Allt som allt rör det sig om 271 vattentjänstverk, dvs. materialet är mer omspännande än i någon annan tidigare utredning i Finland. Utredningen utgår från vattentjänstverkens bokslut från år 2003 som har kompletterats med uppgifter från andra källor från åren I utredningen har verken indelats enligt verksamhetsform, storleksklass och den regionala miljöcentralen. Det går inte att identifiera ett enskilt verk. Materialet visar att vattentjänstverken är i allmänhet självbärande, dvs. verken täcker verksamhetsutgifterna med de inkomster som de tar ut i avgifter från kunder. Utgångsläget för verkens verksamhet är dock mycket annorlunda. De stora verken uppnår fördelar som de små verken aldrig kommer att ha. Storlekens ekonomi framhävs också av att näten är effektiva, dvs. de stora verken med vidsträckta näten når avsevärt fler konsumenter än de små verken. Även kostnadsstrukturen för ett vattentjänstverk beror på skalan för verksamheten. De större verkens relativa andel av avskrivningar, kapitalkostnader och finansiella kostnader samt ägarersättning är större. Det ser ut att endast en del av de fördelar i verksamhetskostnaderna som verken uppnår på grund av större skalor, inriktas till kunder. Skillnaden betraktas som andra kostnader och går någon annanstans. En del av dessa är naturliga, en del politiska. Det synligaste politiska elementet är de ersättningar som betalas på rest- och grundkapital. De kommunala verkens eventuella överskott inkomstförs på detta sätt på kommunen. Ett kommunalt verk kan således sällan ha ett positivt resultat vilket strider mot verksamhetens långsiktighet. För de flesta vattentjänstverken är affärsbokföring en ny sak och bokslutet år 2003 var först det andra separata bokslutet för många. Utgående från de ekonomiska nyckeltalen är verken kostnadsmedvetna men de mycket olika verksamhetsförhållandena avspeglas också i förmågan att göra resultat. Det viktigaste för ett enskilt verk är att finna lämpliga mätkriterier för verksamheten, en lämplig jämförelsenivå och utvecklingsmål. Nationellt sett är det skäl att man är beredd för sammanslagningar och köp/försäljning när det gäller vattentjänstverk; speciellt ska det upprättas ramar för hur värdet på verken bedöms. På en sådan kapitalintensiv bransch som vattenförsörjning kan en ändring i ett verks verksamhetsform eller ägarförhållanden avsevärt ändra balansräkningens struktur och samtidigt kostnadsstrukturen. När en kommun är både köpare och försäljare bör avgörandena åtminstone då vara transparenta. Nyckelord Publikationsserie och nummer Vattenhushållning, vattenförsörjning, vattenavgifter, vattentjänstverk JSM:s publikationer 6/2005 Publikationens tema ISSN Sidoantal 52 ISBN X Språk Finska Försäljning/distribution Förläggare Tryckeri/tryckningsort och -tid Övriga uppgifter Sekretessgrad Offentlig Jord- och skogsbruksministeriet Jord- och skogsbruksministeriet Vammalan Kirjapaino Oy, 8/2005 Pris 18 euro Författarna svarar för innehållet i publikationen. Publikationen kan inte användas som jord- och skogsbruksministeriets officiella ställningstagande. 4
6 Sisällysluettelo ESIPUHE 8 1 LASKENTAPERUSTEET Laskennan kohteet Tilinpäätökset Muut lähtötiedot Laskentamenetelmät 10 2 LIIKETALOUDELLINEN ANALYYSI Laitosten jakautuminen Toiminnan laajuus Toiminnan rahoitus ja tehokkuus Liikevaihto Tehokkuus Omaisuuden rahoitus Oma ja vieras pääoma Sijoitettu pääoma ja rahoituskulut Investoinnit Kannattavuus Tuloksen rakenne Pääoman tuotto Vesihuoltopalvelun hinnan muodostuminen Ennuste toimialan kehityksestä 38 3 YHTEENVETO JA JOHTOPÄÄTÖKSET Yhteenveto Lähtötietojen ja tulosten kritiikki Johtopäätökset 42 LÄHTEET 44 LIITTEET 45 Liite 1. Laskentakaavat. Liite 2. Tunnusluvut Liite 3. Vesihuoltolaitosten keskimääräiset tuloslaskelmat kokoluokittain v Liite 4. Vuosien 1998 ja 2003 selvitysten keskiarvojen vertailu. Liite 5. Mukana olevat vesihuoltolaitokset. 5
8 Luettelo kuvista Kuva Laitosten maantieteellinen jakautuminen. Kuva Laitosten jakautuminen koon mukaan. Kuva Laitosten jakautuminen toimintamuodon mukaan. Kuva Myyty vesi ja laskutettu jätevesi per laitos kokoluokittain. Kuva Myyty vesi ja laskutettu jätevesi per laitos toimintamuodoittain. Kuva Liikevaihto / myyty vesi + laskutettu jätevesi kokoluokittain. Kuva Liikevaihto / myyty vesi + laskutettu jätevesi toimintamuodoittain. Kuva Verkostojen pituus / asiakas kokoluokittain. Kuva Verkostojen pituus / asiakas toimintamuodoittain. Kuva Myyty vesi / vesijohtoverkoston pituus kokoluokittain. Kuva Laskutettu jätevesi / viemäriverkoston pituus kokoluokittain. Kuva Myyty vesi + laskutettu jätevesi / henkilötyövuodet kokoluokittain. Kuva Toimintakulut / myyty vesi + laskutettu jätevesi kokoluokittain Kuva Sijoitettu pääoma / laitos kokoluokittain. Kuva Sijoitettu pääoma / laitos toimintamuodoittain. Kuva Sijoitettu pääoma / myyty vesi + laskutettu jätevesi kokoluokittain. Kuva Sijoitettu pääoma / myyty vesi + laskutettu jätevesi toimintamuodoittain. Kuva Rahoituskulut / myyty vesi + laskutettu jätevesi kokoluokittain. Kuva Rahoituskulut / myyty vesi + laskutettu jätevesi toimintamuodoittain. Kuva Erot poistomenetelmien ja nopeuksien välillä. Kuva Poistot / myyty vesi + laskutettu jätevesi kokoluokittain. Kuva Poistot / myyty vesi + laskutettu jätevesi toimintamuodoittain. Kuva Poistot + liittymismaksut / käyttöomaisuus (%) kokoluokittain. Kuva Poistot + liittymismaksut / käyttöomaisuus (%) toimintamuodoittain. Kuva Käyttökate / liikevaihto kokoluokittain. Kuva Käyttökate / myyty vesi + laskutettu jätevesi kokoluokittain. Kuva Käyttökate / henkilötyövuodet kokoluokittain. Kuva Sijoitetun pääoman tuotto-% kokoluokittain. Kuva Sijoitetun pääoman tuotto-% toimintamuodoittain. Kuva Oman pääoman tuotto-% (korjattu) kokoluokittain. Kuva Oman pääoman tuotto-% (korjattu) toimintamuodoittain. Kuva Perus- tai jäännöspääomalle maksettu tuotto-% kokoluokittain. Kuva Julkiset tuet / korvaus jäännös- tai peruspääomalle kokoluokittain. Kuva Julkiset tuet ja korvaus jäännös- tai peruspääomalle kokoluokittain. Kuva Veden hinnanmuodostus kokoluokittain. Kuva Veden hinnanmuodostus toimintamuodoittain. Luettelo taulukoista Taulukko 1.1. Tilinpäätösten lisäksi käytetyt muut lähtötiedot. Taulukko 2.1. Laitosten jakaminen kokoluokkiin. Taulukko 2.2. Vesihuoltoliiketoiminta Suomessa. Taulukko 2.3. Toimintamuotojen väliset suhteet keskimäärin. Taulukko 2.4. Rahoituksen tunnuslukujen keskiarvot toimintamuodoittain. Taulukko 2.5. Vesihuoltolaitoksen tuloslaskelman rakenne. Taulukko 3.1. Vuosien 1998 ja 2003 selvitysten keskiarvojen vertailu. 7
9 ESIPUHE Tämä selvitys on laadittu maa- ja metsätalousministeriön toimeksiannosta osaksi vesihuoltolain (119/2001) toimeenpanon seurantaa. Säätäessään kyseisen lain eduskunta edellytti, että hallitus seuraa vesihuoltolaitosten omistuksen ja toimintamuotojen muutoksia ja arvioi seurannan perusteella muutosten taloudellisia vaikutuksia sekä ryhtyy tarvittaessa toimenpiteisiin lainsäädännön kehittämiseksi. Seurantaan liittyen ministeriö on jo aiemmin teettänyt aihetta yleisellä tasolla käsittelevän selvitykset vesihuoltolaitosten toimintamuotojen ja omistussuhteiden muutoksista (2003) sekä vesihuoltolaitosten liiketoiminnan valvonnasta (2005). Vaikka vesihuoltolain vaikutukset koko vesihuollon kenttään ovat moninaiset, taloudellinen näkökulma on korostunut. Erityisesti näin on kunnallisten vesihuoltolaitosten osalta, joiden kirjanpito tuli eriyttää vuoden 2002 tilinpäätöksestä lähtien kunnan muusta kirjanpidosta. Aiemmin usein osana kunnan brutto- tai nettobudjetoitua teknistä toimea toimineet laitokset tulisi nyt lain mukaan saada ainakin laskennallisesti kustannuskattaviksi eli kattamaan toiminnastaan pitkällä aikavälillä syntyvät kustannukset keräämillään maksutuloilla. Kirjanpidon eriyttäminen on antanut polttoainetta keskustelulle, jonka ääripäitä ovat epäilyt pienten ja huonosti kannattavien laitosten subventoinnista ja suurten kaupunkien runsaista omistajatuloutuksista. Kattavaa yleiskuvaa ei keskustelun pohjaksi aiemmin ole saatu, lukuun ottamatta 50 laitoksen vuoden 1998 tilinpäätöksiä perannutta julkaisua Selvitys vesihuoltolaitosten taloudellisesta tilasta (2001) ja joidenkin suppeampien laitosryhmien keskinäisiä vertailuita. Vuonna 2004 maa- ja metsätalousministeriö sekä ympäristöministeriö keräsivät vesihuoltolaitosten tilinpäätöstietoja osaksi Suomessa tehtävää EU:n vesipolitiikan puitedirektiivin (2000/60/EY) mukaista veden käytön taloudellista analyysia. Näkökulmana siinä oli vesienhoitoalueittain tarkasteltu vesihuollon kustannuskattavuus. Vaikka aluejako on Suomessa uusi ja julkisen hallinnon näkökulmasta huonosti yhteensopiva, aineisto on laajuudessaan ja tuoreudessaan ainutlaatuinen. Siksi sitä on tässä raportissa jalostettu eteenpäin mielekkäämmällä jaolla ja tilinpäätösanalyysin työkaluin. Kiuru & Rautiainen Oy:ssä hankkeeseen ovat osallistuneet DI Teemu Vehmaskoski, ins. (AMK) Teemu Heikkinen, DI Riina Liikanen ja DI Eeva-Liisa Puhakka. Haluamme kiittää kaikkia tietojen keruuseen osallistuneita henkilöitä vesihuoltolaitoksilla, kunnissa, alueellisissa ympäristökeskuksissa sekä ministeriöissä. Helsingissä Teemu Vehmaskoski Projektipäällikkö 8
10 1 LASKENTAPERUSTEET 1.1 Laskennan kohteet Vesihuoltolaitosten tilinpäätöstiedot kerättiin kesällä 2004 vesipolitiikan puitedirektiivin täytäntöönpanon osana laaditun Suomen vesihuoltolaitosten kustannuskattavuus raportin lähdetiedoiksi. Mukaan on otettu laitokset, jotka myyvät tai käsittelevät vettä keskimäärin yli 500 m 3 päivässä ( m 3 /a). Tämä vastaa noin 2000 asiakasta palvelevaa vesi- ja viemärilaitosta. Mikäli vesi- ja viemärilaitos toimivat yhdessä, otettiin ne kummatkin mukaan laskentaan, jos vähintään toinen niistä ylitti rajan 500 m 3 /d. Kaikkiaan tällaisia laitoksia on tässä selvityksessä mukana 262. Vesienhoitoalueilla, joissa asutus on harvaa, laitoksia on vähän ja laitoskoot ovat pieniä, laskentaan mukaan otettavien laitosten rajaa voitiin alueellisen ympäristökeskuksen harkinnan mukaan pienentää tarvittaessa 200 m 3 :iin. Näitä laitoksia tuli lopulliseen laskentaan mukaan yhteensä yhdeksän. Laskenta koskee vain vähittäislaitoksia eli laitoksia, jotka myyvät vettä suoraan asiakkaille. Tukkuvesi- tai viemärilaitoksia ei siis ole mukana. Lähes jokaisesta yksittäisestä tunnusluvusta puuttuu lähtötietoja joidenkin laitosten osalta. Laitosten lopullinen kokonaismäärä on ilmoitettu erikseen kuvatekstissä, jos niitä on kyseisessä tarkastelussa ollut vähemmän kuin 250. Suositusten tasolla tilinpäätökset eroavat lähinnä omistajatuloutuksen merkitsemisen sekä toiminnan veronalaisuuden osalta. Myös kuntien laskennallisesti eriytettyjen vesihuoltolaitosten kesken on jonkin verran eroavaisuuksia, kun niihin on otettu mukaan joitakin liikelaitoksen kirjanpidon eriä. Merkittävin yksittäinen ero eri toimintamuotojen välillä on joka tapauksessa omistajatuloutus. Kunnallisten laitosten tuloslaskelmiin rahoituskulujen osana mahdollisesti tehtyä kirjausta korvaukseksi peruspääomasta (kunnallisten liikelaitosten tapauksessa) tai jäännöspääomasta (laskennallisesti eriytettyjen vesihuoltolaitosten tapauksessa) ei ole tässä sisällytetty osaksi rahoituskuluja. Tämä johtuu siitä, että kunnallisten laitosten tapa merkitä omistajatuloutuksensa tuloslaskelmaan eroaa yhtiömuotoisten laitosten tavasta, jossa osingot maksetaan vasta tilikauden verotetusta tuloksesta ja kirjataan tilinpäätöksessä rahoituslaskelmaan. Toisaalta muutokselle ei ole huomioitu laskennallista verovaikutusta, koska kunnalliset laitokset eivät maksa tuloksestaan elinkeinoveroa. Kuviin, joihin poikkeus vaikuttaa, on korjaus merkitty. Vesihuoltopalveluiden loppukäyttäjä joutuu vesilaskussaan maksamaan myös arvonlisäveroa, mutta sitä ei tässä olla huomioitu. Se ei näy myöskään laitosten tilinpäätöksissä. 1.2 Tilinpäätökset Laskenta perustuu ensisijaisesti vesihuoltolaitosten vuoden 2003 tilinpäätöstietoihin. Muutaman laitoksen tilinpäätöksistä ei saatu lopullisia, vahvistettuja versioita, mutta niihin mahdollisesti tulleet muutokset ovat laskennan kokonaisuuden suhteen merkityksettömiä. Tilinpäätökset on voitu laatia laitoksen toimintamuodon mukaan pääsääntöisesti kolmella tavalla: 1) Kunnan laskennallisesti eriytetty vesihuoltolaitos. Kuntaliiton suosituksen mukaan. 2) Kunnan liikelaitos. Kirjanpitolautakunnan kuntajaoston mallin mukaan. 3) Yksityisoikeudellinen yhtymä eli osuuskunta tai osakeyhtiö. Kirjanpitoasetuksen (1339/1997) mukaan. 1.3 Muut lähtötiedot Muut laitoskohtaiset tiedot Oikean kokonaiskuvan saamiseksi tilinpäätöstietoja on jouduttu täydentämään myös muilla laitoksen toimintaa kuvaavilla tiedoilla. Periaatteessa nämä tiedot olisivat saatavilla kunkin laitoksen toimintakertomuksesta, jos ne olisi laadittu sisällöiltään kattaviksi. Näin on kuitenkin vain harvoin, eivätkä laskennallisesti eriytetyt laitokset ole siihen edes velvoitettuja. Siksi referenssinä on käytetty Suomen ympäristökeskuksen julkaisuja Suomen vesihuoltolaitokset (2002). Tuoreempaa tietoa ei vesihuoltolaitoksilta ole valtakunnallisesti vielä kerätty, koska ympäristöhallinnon VELVET-vesihuoltolaitostietokanta ei ollut tietojen keruuvaiheessa vielä käytettävissä. 9
11 Vaikka täydentävät tiedot ovat jopa viisi vuotta vanhoja varsinaiseen laskentavuoteen nähden, voidaan niitä silti pitää kohtuullisen luotettavina. Vesihuolto on pitkäjänteistä toimintaa, eikä valtaosassa laitoksista vuosi siksi eroa lähtökohdiltaan edellisestä kuin korkeintaan muutaman prosentin askelilla. Todennäköisesti epäluotettavin yksittäinen lähtötieto on laskutetun jäteveden määrä. Sitä ei usein olla ilmoitettu lainkaan, ja toisaalta laskutettu ja vastaanotettu jätevesimäärä näyttävät myös joissakin tapauksissa menneen sekaisin. Koska kerätyistä tilinpäätöksistä vain muutamassa oli mukana myös rahoituslaskelma, laitosten vuodessa keräämistä liittymismaksuista ei useimpien laitosten osalta ole tietoa. Käytetyt tiedot on saatu taseen liittymismaksurahaston tai siihen rinnastettavan, toisin nimetyn rahaston, pääoman muutoksena vertailussa Myös tämä vertailutieto puuttui huomattavalta osalta laitoksista. Taulukkoon 1.1. on kerätty lähtöaineistona käytetyt vuotta 2003 vanhemmat tiedot sekä karkea arvio niiden keskimääräisestä muutoksesta vuoteen Arvio on viitteellinen, ja se perustuu käytännön projekteissa saatuun kokemukseen. Muutosta ei olla otettu laskelmissa huomioon. toimintaansa rahallista tukea kunnalta tai valtiolta. Kunta voi maksaa tukea lähinnä omalle kunnalliselle laitokselleen, ja se tulee Kuntaliiton antaman ohjeen mukaan kirjata tuloslaskelmaan omana kohtanaan Tuet ja avustukset, kunnalta. Tätä erää ei olla huomioitu laskennassa tuotoksi. Kunta voi lisäksi tukea laitostaan epäsuorasti, sallimalla sen laskennallisen kassan painua tappiolle. Tämä tuki ei useinkaan ole tietoista, se ei näy tilinpäätöksestä ja se on tässä tarkastelussa erottamaton osa muuta tilinpäätöstä. Valtion avustukset voivat olla valtion korkotuen, vesihuoltoavustuksen tai vesihuoltotyön muodossa. Ne eivät näy laitoksen tuloslaskelmassa eivätkä taseessa. Korkotukitiedot kerättiin valtiokonttorin rekistereistä, vesihuoltoavustusten tiedot alueellisten ympäristökeskusten rekistereistä ja valtion vesihuoltotöiden tiedot ympäristöhallinnon hankerekisteristä. Näitäkään eriä ei olla huomioitu laskennassa tuotoiksi. On huomattava, että tuet liittyvät poikkeuksetta investointihankkeisiin ja voivat siksi vaihdella suuresti yksittäisten vuosien välillä, samoin kuin investoinnitkin. 1.4 Laskentamenetelmät Laskentaan on käytetty Yritystutkimusneuvottelukunnan julkaisun Yritystutkimuksen tilinpäätösanalyysi laskentakaavoja sovellettuna julkisoikeudellisten vesihuoltolaitosten osalta siten, että laskennan tulokset ovat vertailukelpoisia yksityisoikeudellisen osakeyhtiön tunnuslukujen kanssa. Tähän on referenssinä käytetty ns. Julkiset tuet Vesihuoltolaitosten kustannuskattavuus selvitykseen liittyen kerättiin lisäksi tietoja vesihuoltoon vuonna 2003 jaetuista julkisista tuista. Laitokset voivat saada Taulukko 1.1. Tilinpäätösten lisäksi käytetyt muut lähtötiedot. * Suoraan investointien pohjalta laskettuja tunnuslukuja ei tässä raportissa olla esitetty. 10
12 Veden käytön taloudellisen analyysin työryhmän raporttia vuodelta 2003, jolla ohjeistettiin vesipolitiikan puitedirektiivin toimeenpanoa. Laitoksia käsiteltiin jaoteltuina toimintamuodon, kokoluokan sekä ympäristökeskuksen mukaan. Kokoluokittainen jako tehtiin laitoksen myymän veden tai laskuttaman jäteveden mukaan, sen mukaan kumpi luvuista oli suurempi. Sen sijaan kaikki tunnusluvut, joissa yksikkö m 3 (kuutiometri) mainitaan, on laskettu myydyn veden ja laskutetun jäteveden summana. Näin siksi, että tilinpäätöksessä tuloja ja menoja ei olla jaoteltu eri jakeille, ja toisaalta ne eivät volyymeinä tai rahasummina koskaan ole keskenään yhtä suuria. Yksittäisiä laitoksia ei tuloksista voi tunnistaa, ja kaikki keskiarvot ovat painottamattomia. Laskenta-aineistoa on useimpien keskiarvojen osalta siistitty poistamalla muusta aineistosta jyrkästi poikkeavat arvot, jotta ne eivät vääristäisi saatavaa kokonaiskuvaa. Tilinpäätösanalyysin tuottamat tunnusluvut osoittavat vesihuollolla olevan toimialakohtaisia piirteitä, jotka tulee huomioida vertailtaessa tunnuslukuja muiden toimialojen vastaaviin. 11
13 2 Liiketaloudellinen analyysi 2.1 Laitosten jakautuminen Selvityksessä mukana olevien laitosten määrä voidaan käytännössä tulkita myös mukana olevien kuntien lukumääräksi. Niinpä mukana on noin 60 % kaikista Suomen kunnista, sisältäen kaikki yli asukkaan kunnat ja kaupungit sekä valtaosan asukkaan kunnista ja kaupungeista. Pienimmistä kunnista mukana on vain muutama prosentti. Taulukossa 2.1 on arvioitu selvityksessä mukana olevien laitosten lukumäärällistä kattavuutta Suomen kunnista kokoluokkiin jaoteltuina. Kappalemäärät eivät kuutiopohjaisen ja asukaspohjaisen jaottelun välillä aivan täsmää, koska liittymisasteet voivat yksittäisillä laitoksilla vaihdella runsaasti. Samoin veden ominaiskulutukset voivat vaihdella mm. teollisuuden vaikutuksesta. Toimintamuodoittain tarkasteltaessa suurimmat ryhmät muodostavat laskennallisesti eriytetyt ja liikelaitostetut kunnalliset laitokset. Koska liikelaitos on tyypillisesti suurempien laitosten toimintamuoto, voidaan Suomen liikelaitosmuodossa toimivien vesihuoltolaitosten kokonaismääräksi arvioida noin sata laitosta ja niistä kaikkien olevan tässä selvityksessä mukana. Vähentämällä ne kuntien kokonaismäärästä saadaan laskennallisesti eriytettyjen laitosten kokonaismääräksi noin 330. Lukumäärällisesti näistä on tässä selvityksessä mukana runsaat 35 %. Yhdistelemällä vuoden 2003 tilinpäätöstietoja muihin lähtötietoihin voidaan arvioida Suomen vesihuoltolaitosten toiminnan kokonaismittakaavaa. Tärkein vertailukohde ovat tällöin tiedot julkaisussa Vesihuoltolaitokset , joita on taulukossa 2.4. ekstrapoloitu toimialan kehityksestä tunnettujen seikkojen valossa. Kuva Laitosten jakautuminen koon mukaan (kpl). Yhteensä 270 laitosta. Kuva Laitosten jakautuminen toimintamuodon mukaan (kpl). Yhteensä 272 laitosta. 2.2 Toiminnan laajuus 12
14 Kuva Laitosten maantieteellinen jakautuminen. 13
15 Taulukko 2.1. Laitosten jakaminen kokoluokittain. * Myyty vesi tai laskutettu jätevesi, sen mukaan kumpi suurempi. Taulukko 2.2. Laitosten jakaminen toimintamuodoittain. Taulukko 2.3. Toimintamuotojen väliset suhteet otoksessa keskimäärin. Kuten ympäristökeskuksittain tehty kattavuustarkastelu osoitti, selvityksessä mukana olevien laitosten osuus koko maan laitoksista on erittäin merkittävä. Vaikka liittyjämäärät osoittaisivat jopa yli 90 % kattavuutta, realistisemmaksi arvioksi muodostuu myydyn veden määrän mukaisesti noin 80 %. Valtakunnalliset liikevaihto ja toimintakulut on laskettu tätä noudattaen. Investoinnit on arvioitu keskimääräisen 9 % poistotason mukaan. Suomen vesihuoltolaitosten kokonaisliikevaihdoksi vuonna 2003 voidaan arvioida noin 800 M ja toimintakuluiksi noin 420 M. Käyttöomaisuutta laitoksilla on noin 2,75 miljardin euron kirjanpitoarvon edestä ja siihen investoidaan vuosittain n. 250 M. Tarkasteltaessa laitosten välisiä suhteita toimintamuodoittain mittapuuksi on luontevaa asettaa kunnallisten laitosten yleisin toimintamuoto eli laskennallisesti eriytetyt laitokset. Osakeyhtiöt ovat toiminnaltaan keskimäärin hieman suurempia ja liikelaitokset keskimäärin neljä kertaa laskennallisesti eriytettyjä suurempia. Osuuskuntien toiminta on keskimäärin noin puolet tyypillisen laskennallisesti eriytetyn laitoksen toiminnasta. Kaikkiaan informatiivisimmaksi tarkastelunäkökulmaksi osoittautuu selvityksessä mukana olevien laitosten jako kokoluokkien mukaan. Koska suurimmat laitokset ovat paria poikkeusta lukuun ottamatta liikelaitoksia, toimintamuodoittain tarkastelu vahvistaa liikelaitoksille sen, mikä on kokoluokittain nähty suurimmille laitoksille. Sääntö ei kuitenkaan päde silloin, kun tarkastellaan toimintamuotojen kirjanpidollisia eroja esiin tuovaa tunnuslukua. 2.3 Toiminnan rahoitus ja tehokkuus Liikevaihto Liiketoiminnan rahoitusta voidaan yleisesti tarkastella tilinpäätösasiakirjojen mukaisesti kolmesta päänäkökulmasta: tuloslaskelman, rahoituslaskelman ja taseen kautta. Vesihuoltolaitosten osalta rahoituslaskelmia ei juuri ollut saatavissa, joten käytettävissä olivat vain tuloslaskelma ja tase. Tuloslaskelma kuvaa toiminnan nykytilaa, tase heijastelee myös sen historiaa. Tuloslaskelmassa valtaosa tuloista näkyy perus- ja käyttömaksuista kertyneenä liikevaihtona. Joskus myös liiketoiminnan muut tuotot voivat olla merkittäviä, jos toisille laitoksille myydyt palvelut on merkitty niihin erikseen. Tässä tarkastelussa sekä varsinainen liikevaihto että liiketoiminnan muut tuotot on yhdistetty nimikkeen liikevaihto alle, koska muut tuotot ylittivät vain muutamissa yksittäistapauksissa yhden prosentin varsinaisesta liikevaihdosta. 14
16 Liikevaihdolla ja muilla tuotoilla katetaan ensisijaisesti päivittäisen toiminnan ja kunnossapidon kustannukset sekä liiketoiminnan muut kulut. Näiden vähentämisen jälkeen saadaan käyttökate, jonka on vielä riitettävä infrastruktuurin pitkän aikavälin rahoitukseen eli taseesta johtuviin tuloslaskelman kulueriin. Taulukko 2.4. Vesihuoltoliiketoiminta Suomessa. Kuva Myyty vesi ja laskutettu jätevesi per laitos kokoluokittain. 15
17 Kuva Myyty vesi ja laskutettu jätevesi per laitos toimintamuodoittain. Vesihuoltolaitoksen on oltava kustannuskattava, eli sen on kyettävä ylläpitämään vuodesta toiseen omaa positiivista kassaa. Yksittäisinä vuosina kassavirtaa voidaan joutua tukemaan lainoituksella, mutta se aiheuttaa taas hoitoajalleen eli seuraaville vuosille kasvaneen kassavirtavaatimuksen korkojen ja lainan lyhennysten muodossa. Pitkällä aikavälillä taloutensa tasapainossa pitävä laitos kanavoi tuloslaskelmansa tasaisia ylijäämiä investointeina taseeseen. Helpoimmin laitokselle tulevaa rahavirtaa voidaan tarkastella eri olosuhteissa toimivien laitosten kesken jakamalla laitosten liikevaihto käsiteltyjä vesikuutioita kohden. Suhdeluku vaihtelee välillä 1,00 1,23 /m 3 (alv 0 %) siten, että suuret kaupungit keräävät liikevaihtoa vähiten ja pienimmät eniten per kuutio. Keskimäärin liikevaihtoa kertyi 1,14 /m 3 (alv 0 %). Liikevaihtojen suora vertailu ei kuitenkaan ole mielekästä, vaan vertailussa on otettava huomioon myös toiminnan kokonaiskustannukset Tehokkuus Liiketaloudellisena terminä tehokkuudella tarkoitetaan sekä tuottavuutta että taloudellisuutta. Tuottavuus on suoritteen ja siihen tarvitun resurssin suhde, taloudellisuus taas suoritteen ja sen aiheuttaman kustannuksen suhde. Pyrittäessä tehokkuuteen pyritään siis maksimoimaan suorite suhteessa resurssiin tai kustannukseen, tai kääntäen, minimoimaan kustannus suhteessa resurssiin tai suoritteeseen. Vesihuoltolaitoksella pyrkimys tehokkuuteen korostaa tuloslaskelman ja taseen keskinäistä riippuvuutta. Infrastruktuurin tuottavuudesta (tasenäkökulma) seuraa toiminnan taloudellisuus (tuloslaskelman näkökulma). Tehokas laitos siis pääsee pienemmillä pakollisilla kuluilla. Syntyvän säästön se voi siirtää sellaisenaan kuluttajille tai käyttää sen itse investointeihin, lainojen hoitoon tai omistajatuloutukseen. Tehokkuutta tarkastellaan seuraavassa vain kokoluokittain, koska toimintamuodoilla ei selkeitä korrelaatioita saada esiin. Liikelaitosmuotoiset laitokset ovat vertailuissa poikkeuksetta tehokkaimpia. Tämä johtuu kuitenkin pikemmin liikelaitosten suuresta koosta kuin niiden toimintamuodosta. Tuottavuuden selkeä mittari on vesihuollossa laskutettujen vesi- ja jätevesimäärien suhteuttaminen putkipituuksiin. Verkostot muodostavat taseen käyttöomaisuudesta valtaosan ja ne ovat kvantifioitavissa konkreettisesti kilometreiksi, toisin kuin vaikka prosesseiltaan, mitoituksiltaan jne. toisistaan poikkeuksetta eroavat käsittelylaitokset. Tarkasteltaessa välitettyjä vesimääriä suhteessa verkostopituuksiin valtakunnalliset keskiarvot ovat vedelle 16
18 Kuva Liikevaihto / myyty vesi + laskutettu jätevesi kokoluokittain. Kuva Liikevaihto / myyty vesi + laskutettu jätevesi toimintamuodoittain. 17
19 8,9 m 3 /m ja jätevedelle 9,1 m 3 /m. Suurimmissa yksiköissä päästään keskimäärin yli kaksinkertaiseen tuottavuuteen valtakunnalliseen keskiarvoon verrattuna, kun pienimmissä jäädään siitä kolmasosaan. Yksittäisten laitosten tasolla ero on suurimmillaan jopa 40-kertainen. On tietenkin huomattava, että myös kaupunkirakenteella on tässä osansa: isommissa kaupungeissa on enemmän tiheästi asuttuja alueita kuin maalaiskunnissa. Pelkkä pienen laitoksen harvan verkostorakenteen monistaminen isoon mittakaavaan ei siis kasvattaisi tuottavuutta välttämättä yhtään. Toinen vesihuollossa käytetty tuottavuuden mittari on laskutettujen vesi- ja jätevesimäärien suhteuttaminen henkilötyövuosiin. Näin eri kokoluokkien väliset suhteet eivät ole yhtä radikaaleja kuin putkistopituuksiin verrattaessa, mutta suurimmilla laitoksilla päästään yhä keskimäärin n. 35 % parempaan suhdelukuun kuin pienimmillä. Koko otoksen keskiarvo oli m 3 /htv. Henkilöstömäärätietoja oli lähtöaineistossa vain alle puolella laitoksista. Taloudellisuutta on havainnollista tarkastella kustannuksen suhteena suoritteeseen, koska se rinnastuu kuluttajan vesihuoltopalveluista maksamaan hintaan. Suhteuttamalla tuloslaskelman toimintakulut myydyn veden ja laskutetun jäteveden yhteismäärään saadaan käytön ja ylläpidon omakustannushinta vesi- ja viemärilaitoksella. Se on selkein mittari tehokkuudelle, koska muut kuluerät (poistot, pääoma- ja rahoituskulut) ovat riippuvaisia muistakin kuin paikallisista tuotanto-olosuhteista eivätkä siten niin vertailukelpoisia. Havainnollisimmillaan suhdeluku olisi tarkasteltuna vedelle ja jätevedelle erikseen, mutta erottelua ei voi pelkän tuloslaskelman pohjalta tehdä ja toisaalta siinä kohdattaisiin helposti liian yksityiskohtaisen tarkastelun aiheuttamat vääristymät. Taloudellisuuden tarkastelu todistaa samoja mittakaavaetuja kuin tuottavuuden luvut: suuremmissa yksiköissä saadaan samasta infrastruktuurista parempi hyöty kuin pienemmissä. Kokoluokittain jaettuna toimintakulut ilman poistoja vaihtelevat välillä 0,40 0,98 /m 3 (alv 0 %), ja valtakunnallinen keskiarvo on 0,70 /m 3 (alv 0 %). Pienimpien laitosten kustannukset per kuutio ovat noin keskimäärin 2,5-kertaiset suurimpiin verrattuna. Yksittäisten laitosten tasolla ero on suurimmillaan 7 8-kertainen. Kuva Verkostojen pituus / asiakas kokoluokittain. 18
20 Kuva Verkostojen pituus / asiakas toimintamuodoittain. Kuva Myyty vesi / vesijohtoverkoston pituus kokoluokittain. 19